Jou kind se voorskoolse ontwikkelingsmylpale - Jou Gesin | Solidariteit WêreldJou Gesin | Solidariteit Wêreld
Tuis › Artikels › Jou kind se voorskoolse ontwikkelingsmylpale
Jou kind se voorskoolse ontwikkelingsmylpale
Vir jou kinders om verskeie ontwikkelingsmylpale te bereik voordat hulle skool toe gaan, is een van die belangrikste kollektiewe doelwitte van jou lewe sowel as hulle s’n.
Hierdie is per slot van rekening die vormingsjare en baie hang daarvan af dat hulle op datum moet wees met wat hulle veronderstel is om te doen.
Volgens die VS-gebaseerde Sentrums vir Siektebeheer en -voorkoming, word vaardighede soos om kleure te benoem, liefderik op te tree en op een been te spring ontwikkelingsmylpale genoem. “Ontwikkelingsmylpale is dinge wat die meeste kinders teen ʼn sekere ouderdom kan doen. Kinders bereik mylpale in hoe hulle speel, leer, optree en beweeg (soos om te kruip, loop of te spring).
Dr. Meg Meeker, ʼn pediater in Traverse City, Michigan, sê voorskoolse kinders leer baie nuwe vaardighede en strek hulle kognitiewe vermoëns. Alhoewel daar hoofvaardighede is waarna opgelet moet word, moet jy daarvan bewus wees dat elke kind verskillend ontwikkel, en joune mag een vaardigheid vroeër as ander bemeester. Dit is ook nie nodig om te bekommer oor klein afwykings van die norm te wees nie, maar indien groter bekommernis ontwikkel oor die algehele ontwikkeling, raadpleeg jou pediater.
Alhoewel nie naastenby volledig nie, kom ons ondersoek kortlik sommige faktore waarna jy op die uitkyk moet wees in jou kind se ontwikkeling.
ʼn Tweejarige kind behoort in staat te wees om ander na te aap (veral volwassenes en ouer kinders), meer onafhanklikheid en opstandige gedrag openbaar, na prente en dinge wys wanneer hulle benoem word, name van bekende persone en liggaamsdele ken, en sinne van twee tot vier woorde kan sê. Daarbenewens behoort hulle eenvoudige instruksies te kan volg, na dinge in ʼn boek wys, vorms en kleure begin sorteer, op hulle tone staan, ʼn bal skop, dit oorhands gooi en begin hardloop.
“Op drie behoort hy oor die fyn motoriese vaardighede te beskik om homself aan te trek en die groot motoriese vaardighede om ʼn driewiel te trap. Vergeleke met hoe hy op ouderdom twee was, is ʼn kind meer geïnteresseerd in interaktiewe as in parallelle spel. Kinders op ouderdom drie behoort diepsinniger vrae te vra en nuuskierig te wees oor hulle omgewing,” sê Meeker.
Teen hierdie ouderdom behoort kinders geneentheid teenoor maatjies te toon sonder om voorgesê te word, beurte te neem in speletjies, ʼn wye reeks emosies te toon, instruksies met twee tot drie stappe te volg, hulle eerste naam en ouderdom te sê, die meeste bekende dinge te benoem en ʼn gesprek te kan voer met die gebruik van tot twee tot drie sinne. Hulle behoort ook goed te kan klim en hardloop en met trappe op en af te kan loop met een voet op elke trap.
Die meeste kinders op hierdie stadium van hulle ontwikkeling hou daarvan om aan nuwe aktiwiteite deel te neem. “Teen ouderdom vier behoort ʼn kind in staat te wees om homself aan en uit te trek, basiese figure uit papier te sny en hulle op ʼn ander stuk papier te plak, stokkiesfigure te teken, vier of vyf kleure te benoem, jou grappe verstaan en met jou grappe maak,” sê Meeker.
Vierjariges speel “Ma” en “Pa”, is toenemend kreatief met verbeeldingspeletjies, sal eerder met ander kinders as alleen speel, werk saam met ander kinders en praat oor waarvan hulle hou en waarin hulle belang stel. Hulle vertel ook stories, kan hulle naam en van sê, verstaan die begrip van om te tel, begin om tyd te verstaan, en teken iemand met twee tot vier liggaamsdele. Hulle vang meeste van die tyd ʼn bal wat gehop het en spring en staan vir tot soveel as twee sekondes op een been.
Op hierdie ouderdom, sê Meeker, behoort kinders te kan tel, ʼn persoon met die arms, bene en liggaam op die regte plekke te teken, verbeelding- en “kamma-kamma”-spel openbaar (soms met ʼn “opgemaakte” maatjie), met ʼn tweewielfiets met oefenwiele ry en goed genoeg artikuleer om verstaan te word.
Centers for Disease Control and Prevention, 7 November 2019, “Developmental milestones”, https://www.lanekids.org/developmental-milestones-for-children-age-2-5-years/.
LaneKids, 27 February 2013, “Developmental Milestones for Children Age 2 – 5 Years”, https://www.lanekids.org/developmental-milestones-for-children-age-2-5-years/.
Rebecca Phillips, 2013, “Preschoolers 101: Understanding pre-schooler development”, https://www.parents.com/toddlers-preschoolers/development/behavioral/preschoolers-101-understanding-preschooler-development/.
Die vyf groot uitdagings wat werkende ouers te bowe moet kom
Maandag | 20 Januarie | 2020
Ry só veilig wanneer dit reën, sig swak is
Beurtkrag: Beskerm jou huis só
So hanteer jy jou kleuter se skeidingsangs